
ΠΕΡΙΓΡΑΜΜΑ ΘΕΣΗΣ ΕΡΓΑΣΙΑΣ
[bookmark: _Τίτλος_της_θέσης_25][bookmark: _Toc90471204][bookmark: _Toc101354516][bookmark: _Toc172286569][bookmark: _Toc73625880][bookmark: _Toc243548159]Τίτλος της θέσης εργασίας: Προϊστάμενος Τμήματος Ελέγχου του Κ.Ε.ΜΕ.Φ.
Οργανισμός: Ανεξάρτητη Αρχή Δημοσίων Εσόδων
Γενική Διεύθυνση: Φορολογικών Λειτουργιών (Γ.Δ.Φ.Λ.)
Διεύθυνση: Κέντρο Ελέγχου Μεγάλων Φορολογουμένων (Κ.Ε.ΜΕ.Φ.)
Υποδιεύθυνση: Υποδιευθύνσεις Κέντρου Ελέγχου Μεγάλων Φορολογουμένων (Κ.Ε.ΜΕ.Φ.)
Τμήμα: Τμήματα Ελέγχου Κ.Ε.ΜΕ.Φ.
Άμεσα Προϊστάμενος: Προϊστάμενος Υποδιεύθυνσης Κέντρου Ελέγχου Μεγάλων Φορολογουμένων (Κ.Ε.ΜΕ.Φ.)

Σκοπός της θέσης εργασίας:
Ο Προϊστάμενος του Τμήματος Ελέγχου διασφαλίζει την ορθή διενέργεια φορολογικών ελέγχων στις μεγάλες επιχειρήσεις και στους φορολογούμενους μεγάλου πλούτου, με στόχο τη διακρίβωση της συμμόρφωσης των φορολογούμενων και τον εντοπισμό αδήλωτων εισοδημάτων και περιουσιακών στοιχείων προς τον σκοπό της αντιμετώπισης των φορολογικών παραβάσεων και της αύξησης των δημοσίων εσόδων.

Αρμοδιότητες
· Καθορίζει και επιβλέπει τη διαδικασία παρακολούθησης, υλοποίησης και αξιολόγησης των στόχων του Τμήματος και διασφαλίζει την έγκαιρη επίτευξή τους, μέσω της ενεργού εποπτείας των υφισταμένων, της παροχής κατευθύνσεων για την επίλυση θεμάτων και της υποβολής αναφορών στον οικείο Προϊστάμενο της Υποδιεύθυνσης. 
· Συμβάλλει στην αποτελεσματική διοίκηση και στη βελτίωση της επιχειρησιακής απόδοσης του Κ.Ε.ΜΕ.Φ., σύμφωνα με τις κατευθύνσεις του Προϊσταμένου της Διεύθυνσης και του Προϊσταμένου της Υποδιεύθυνσης.
· Διοικεί το τμήμα κατά τρόπο ώστε να εξασφαλίζει την εύρυθμη λειτουργία του, μέσω της καθημερινής συνεργασίας με τους υπαλλήλους, καθώς και μέσω της αξιοποίησης και της ανάπτυξης του ανθρώπινου δυναμικού του.
· Μεριμνά για την εφαρμογή, την εποπτεία και τον έλεγχο των σχετικών μέτρων και διαδικασιών για την πολιτική ασφάλειας της Υπηρεσίας, σε συνεργασία με τον Προϊστάμενο της Υπηρεσίας.


Καθήκοντα συγκεκριμένης Θέσης Εργασίας
· Επιβλέπει τη διενέργεια φορολογικών ελέγχων:
· επί των μεγάλων επιχειρήσεων (οντοτήτων) και των φορολογουμένων μεγάλου πλούτου όλης της επικράτειας, καθώς και στους κατοίκους εξωτερικού 
· για τη διαπίστωση της συμμόρφωσης των Δηλούντων Ελληνικών Χρηματοπιστωτικών Ιδρυμάτων με τους κανόνες δέουσας επιμέλειας για την αυτόματη ανταλλαγή πληροφοριών χρηματοοικονομικών λογαριασμών, 
· για τη διαπίστωση της συμμόρφωσης των φορολογουμένων και για τον εντοπισμό εισοδημάτων και περιουσιακών στοιχείων που δεν έχουν δηλωθεί.
· ελέγχων δέουσας επιμέλειας για την τήρηση του συνόλου των υποχρεώσεων που απορρέουν από τις διατάξεις του ν.4557/2018 (Α΄139) για την πρόληψη και την καταστολή της νομιμοποίησης εσόδων από εγκληματικές δραστηριότητες από τα υπόχρεα πρόσωπα.
· Μεριμνά για την πλήρη επίτευξη των ποσοστών κάλυψης των ελέγχων ανά τύπο ελέγχου, που έχουν τεθεί από τη Διεύθυνση Επιχειρησιακού Σχεδιασμού Ελέγχων (ΔΙ.Ε.Σ.ΕΛ.) της Γενικής Διεύθυνσης Φορολογικών Λειτουργιών (Γ.Δ.Φ.Λ.), σύμφωνα με το επιχειρησιακό σχέδιο και παρακολουθεί την πορείας τους.
· Εποπτεύει την αποτελεσματική και αποδοτική διενέργεια όλων των τύπων ελέγχου, με την ορθή και ποιοτική εφαρμογή των διαδικασιών ελέγχου, σύμφωνα με τα προγράμματα που έχουν αναπτυχθεί από τη ΔΙ.ΕΛ.ΔΙ..
· Διασφαλίζει την εφαρμογή σύγχρονων βέλτιστων πρακτικών ελέγχου, καθώς και των διαδικασιών, των κανόνων και των οδηγιών που έχουν τεθεί από τις αρμόδιες Υπηρεσίες της Γενικής Διεύθυνσης Φορολογίας (Γ.Δ.Φ.).
· Δίνει κατευθύνσεις για τη σύνταξη και την υποβολή των μηνυτήριων αναφορών στον αρμόδιο Εισαγγελέα για υποθέσεις φοροδιαφυγής που έχουν ολοκληρωθεί και παρακολουθεί την εξέλιξη της εκδίκασης αυτών.
· Συντονίζει την υποβολή προτάσεων για την βελτίωση των διαδικασιών ελέγχου και των προγραμμάτων των μεγάλων επιχειρήσεων (οντοτήτων) και των φορολογουμένων μεγάλου πλούτου.
· Εξακριβώνει την αποτελεσματικότητα των ελέγχων και επανελέγχων ή ελέγχων βάσει προδικαστικών αποφάσεων που διενεργούνται από τους ελεγκτές είτε εκ των υστέρων με έρευνα επί των στοιχείων, είτε επί τόπου μέσω τηλεφωνικής επικοινωνίας ή φυσικής παρουσίας στο χώρο του ελέγχου, παρέχοντας καθοδήγηση και επιτόπια επίλυση θεμάτων όπου κρίνεται απαραίτητο.
· Προβαίνει σε εκτενή έλεγχο των εκθέσεων ελέγχου, των φύλλων ελέγχου και των λοιπών πράξεων καταλογισμού, για να διαπιστώσει ότι τα αποτελέσματα που έχουν προκύψει είναι επαρκώς θεμελιωμένα βάσει του φορολογικού ελέγχου που έχει προηγηθεί. Επί της ουσίας αποτελεί το πρώτο και βασικό «φίλτρο» ελέγχου πριν την τελική έγκριση των αποτελεσμάτων από τον Υποδιευθυντή και τον Διευθυντή.
· Ελέγχει την πληρότητα και την τεκμηρίωση των αντικρούσεων επί πάσης φύσεως προσφυγών που υποβάλλονται για υποθέσεις της αρμοδιότητάς του.
· Είναι ενήμερος για όλες τις υποθέσεις και θέματα της αρμοδιότητάς του. Ενημερώνει τους υφισταμένους για τη νομοθεσία και τη νομολογία που αφορά την εκτέλεση των αρμοδιοτήτων του Τμήματος και δίνει κατευθύνσεις και οδηγίες για την εφαρμογή της. Τηρεί αρχείο νομοθετικών εγκυκλίων για την ενημέρωση του Τμήματος για τις αλλαγές στη φορολογική νομοθεσία.
· Επιβλέπει την εκπαίδευση των νέων ελεγκτών, σε συνεργασία με τον Προϊστάμενο της Υποδιεύθυνσης ή και ο ίδιος εκπαιδεύει αυτούς σε συγκεκριμένα θέματα, μέσω της παροχής οδηγιών για τον τρόπο αντιμετώπισης ζητημάτων που προκύπτουν κατά τον έλεγχο.
· Παρέχει οδηγίες στους ελεγκτές σχετικά με την ορθή συμπεριφορά απέναντι στους φορολογούμενους – ελεγχόμενους κατά την διενέργεια του ελέγχου. 
· Αξιολογεί την απόδοση των ελεγκτών τόσο κατά την εκτέλεση των καθηκόντων που τους ανατίθενται, όσο και αναφορικά με τη γενικότερη συμβολή τους και συνεργασία τους στο πλαίσιο της λειτουργίας του Τμήματος. Παράλληλα με την αξιολόγηση, εντοπίζει τις εκπαιδευτικές ανάγκες του προσωπικού και προτείνει τη συμμετοχή στα κατάλληλα προγράμματα επιμόρφωσης. 
· Διαχειρίζεται, συντονίζει και μεριμνά για την αποτελεσματική τοποθέτηση, αξιολόγηση και ανάπτυξη του ανθρώπινου δυναμικού του Τμήματος, σε συνεργασία με τον Προϊστάμενο οικείο Υποδιεύθυνσης και τον Προϊστάμενο της Διεύθυνσης, με σκοπό την αποδοτικότερη αξιοποίηση του προσωπικού και τη βέλτιστη λειτουργία του Τμήματος.
· Επικοινωνεί: α) με φορολογούμενους προσωπικά, σε περιπτώσεις που ανακύπτουν ζητήματα αυξημένης δυσκολίας, β) σε συχνή βάση με τους Προϊσταμένους των Γενικών Διευθύνσεων και των Διευθύνσεων της ΑΑΔΕ για θέματα σχετικά με το έργο της υπηρεσίας, γ) με τον Εισαγγελέα Οικονομικού Εγκλήματος για θέματα που σχετίζονται με τη διεκπεραίωση εισαγγελικών παραγγελιών, δ) τακτικά με τρίτους φορείς εντός και εκτός ΑΑΔΕ, με σκοπό τη συλλογή, τη διασταύρωση, την ανάλυση και την ανταλλαγή στοιχείων, πληροφοριών και απόψεων.

Επιπρόσθετα, πέραν των ανωτέρω:
· Στα Τμήματα Ελέγχου Κεφαλαίου: Επιβλέπει τη διενέργεια φορολογικών ελέγχων επί υποθέσεων που αφορούν, τόσο σε κατοχή ακίνητης περιουσίας, όσο και σε μεταβίβαση κινητής και ακίνητης περιουσίας (κληρονομιών, δωρεών, γονικών παροχών και μεταβίβασης ακινήτων.
· Στο Τμήμα Ελέγχου Ειδικών Υποθέσεων: Επιβλέπει τη διενέργεια φορολογικών ελέγχων επί υποθέσεων που αφορούν σε αντιμετώπιση και διαχείριση υποθέσεων υψηλού ενδιαφέροντος με ιδιαίτερα χαρακτηριστικά οι οποίες άπτονται ειδικών φορολογικών θεμάτων και προϋποθέτουν εξειδικευμένες γνώσεις και ελεγκτικές δεξιότητες καθώς απαιτούν την εφαρμογή σύνθετων ελεγκτικών μεθόδων. 
· Στο Τμήμα Ελέγχου Υποθέσεων Φορολογίας Κατοίκων Εξωτερικού: Επιβλέπει τη διενέργεια φορολογικών ελέγχων σε κατοίκους εξωτερικού, όπως αυτοί καθορίζονται και ανακαθορίζονται με τις εκάστοτε αποφάσεις του Διοικητή της ΑΑΔΕ, για την διαπίστωση της συμμόρφωσής τους και τον εντοπισμό εισοδημάτων και περιουσιακών στοιχείων που δεν έχουν δηλωθεί. 

Χρήση πόρων/εργαλεία
· TAXIS
· ELENXIS
· SESAME.

Συνθήκες εργασίας
Συνθήκες εργασίας υπό χρονικές προθεσμίες και έντονο συναισθηματικό φόρτο, καθώς στις αρμοδιότητες της Υπηρεσίας εμπίπτουν υποθέσεις που σχετίζονται με πιθανή χρήση πρακτικών εκφοβισμού.

Απαιτούμενα τυπικά προσόντα
Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και τον Οργανισμό της ΑΑΔΕ

Επιθυμητή Εμπειρία
- Θητεία (1) έτους σε θέση ευθύνης Προϊσταμένου αντίστοιχου τμήματος ή
- Θητεία (2) ετών σε θέση ευθύνης Προϊσταμένου τμήματος αντίστοιχης οργανικής μονάδας ή
- Προϋπηρεσία (3) ετών στο αντίστοιχο τμήμα και ενδελεχή γνώση και κατανόηση των αντικειμένων και της σχετικής νομοθεσίας.

Επιθυμητά προσόντα
· Πτυχίο Α.Ε.Ι.-Τ.Ε.Ι. συναφές με τα αντικείμενα της Θέσης, κατά προτίμηση Νομικής, Οικονομικών, ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων Α.Ε.Ι-Τ.Ε.Ι. της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης
· Μεταπτυχιακός τίτλος σπουδών σε συναφές προς τη Διεύθυνση αντικείμενο
· Αποφοίτηση από την Εθνική Σχολή Δημόσιας Διοίκησης και Αυτοδιοίκησης
· Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.)
· Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου

ΠΕΡΙΓΡΑΜΜΑ ΘΕΣΗΣ ΕΡΓΑΣΙΑΣ
[bookmark: _Toc243548160]Τίτλος της θέσης εργασίας: Προϊστάμενος Τμήματος Νομικής Υποστήριξης του Κ.Ε.ΜΕ.Φ.
Οργανισμός: Ανεξάρτητη Αρχή Δημοσίων Εσόδων
Γενική Διεύθυνση: Φορολογικών Λειτουργιών (Γ.Δ.Φ.Λ.)
Διεύθυνση: Κέντρο Ελέγχου Μεγάλων Φορολογουμένων (Κ.Ε.ΜΕ.Φ.)
Υποδιεύθυνση: Δικαστικού, Νομικής Υποστήριξης και Εσόδων
Τμήμα: Τμήμα Νομικής Υποστήριξης του Κ.Ε.ΜΕ.Φ.
Άμεσα Προϊστάμενος: Προϊστάμενος Υποδιεύθυνσης Δικαστικού, Νομικής Υποστήριξης και Εσόδων

Σκοπός της θέσης εργασίας:
Ο ρόλος του Προϊσταμένου του Τμήματος Νομικής Υποστήριξης είναι να διασφαλίζει τη νομική υποστήριξη του Κ.Ε.ΜΕ.Φ. αναφορικά με τις πράξεις που εκδίδονται από αυτό και προσβάλλονται ενώπιον της Δ.Ε.Δ. και των δικαστηρίων, καθώς και την παροχή οδηγιών για τον χειρισμό και την αντιμετώπιση των εν λόγω υποθέσεων.

Αρμοδιότητες
· Καθορίζει και επιβλέπει τη διαδικασία παρακολούθησης, υλοποίησης και αξιολόγησης των στόχων του Τμήματος και διασφαλίζει την έγκαιρη επίτευξή τους, μέσω της ενεργής εποπτείας των υφισταμένων, της παροχής κατευθύνσεων για την επίλυση θεμάτων και της υποβολής αναφορών στον Προϊστάμενο του Κ.Ε.ΜΕ.Φ..
· Συμβάλλει στην αποτελεσματική διοίκηση και στη βελτίωση της επιχειρησιακής απόδοσης του Κ.Ε.ΜΕ.Φ., σύμφωνα με τις κατευθύνσεις του Προϊσταμένου της Διεύθυνσης.
· Διοικεί το τμήμα κατά τρόπο ώστε να εξασφαλίζει την εύρυθμη λειτουργία του, μέσω της καθημερινής συνεργασίας με τους υπαλλήλους, καθώς και μέσω της αξιοποίησης και της ανάπτυξης του ανθρώπινου δυναμικού του.
· Μεριμνά για την εφαρμογή, την εποπτεία και τον έλεγχο των σχετικών μέτρων και διαδικασιών για την πολιτική ασφάλειας της Υπηρεσίας, σε συνεργασία με τον Προϊστάμενο της Υπηρεσίας.


Καθήκοντα συγκεκριμένης Θέσης Εργασίας
· Συντονίζει τις ενέργειες για την παροχή νομικής υποστήριξης του Κ.Ε.ΜΕ.Φ για αντικρούσεις προσφυγών και ενδικοφανών προσφυγών κατά πράξεων επιβολής φόρων, τελών, προστίμων ή ειδικών εισφορών, καθώς και για τις αντικρούσεις επί ανακοπών ή λοιπών ενδίκων βοηθημάτων και ενδίκων μέσων, που ασκούνται από φορολογουμένους ή οφειλέτες του Δημοσίου, με ταυτόχρονη ενημέρωση του Νομικού Συμβουλίου του Κράτους (Ν.Σ.Κ.).
· Μεριμνά για την παροχή απόψεων προς το Νομικό Συμβούλιο του Κράτους (Ν.Σ.Κ.).
· Παρακολουθεί, μελετά και μεριμνά σε συνεργασία με τον Προϊστάμενο του Δικαστικού Τμήματος για την εκτέλεση των αποφάσεων που εκδίδονται από τη Διεύθυνση Επίλυσης Διαφορών (Δ.Ε.Δ.) έπειτα από άσκηση ενδικοφανών προσφυγών κατά πράξεων της Διεύθυνσης, των σχετικών δικαστικών αποφάσεων που εκδίδονται κατόπιν άσκησης προσφυγών, ενδίκων μέσων και λοιπών ενδίκων βοηθημάτων, καθώς και των δικαστικών αποφάσεων που εκδίδονται επί των πράξεων διοικητικής εκτέλεσης της Διεύθυνσης. 
· Μεριμνά για την άσκηση του ενδίκου μέσου της έφεσης κατά πρωτοβάθμιας απόφασης δικαστηρίου.
· Φροντίζει για την άσκηση ή την υποβολή αίτησης προς το Ν.Σ.Κ. για άσκηση λοιπών ενδίκων μέσων εκ μέρους του Δημοσίου, αναφορικά με τις εκδιδόμενες από το Κ.Ε.ΜΕ.Φ. πράξεις.
· Συντονίζει και εποπτεύει την πραγματοποίηση κάθε αναγκαίας ενέργειας για την επιτυχή υποστήριξη των απόψεων της Υπηρεσίας ενώπιον των δικαστηρίων.
· Συμμετέχει στην κατάρτιση απάντησης επί αιτήσεων άρσης ή διόρθωσης δημοσιοποιημένης οφειλής σε συνεργασία το Τμήμα Δικαστικού και φροντίζει για την απάντηση επί εγγράφων άλλων αρχών, όπως η Αρχή Προστασίας Δεδομένων Προσωπικού Χαρακτήρα, ο Συνήγορος του Πολίτη κ.α., εφόσον ζητηθεί η συνδρομή του Τμήματος.
· Διαχειρίζεται, συντονίζει και μεριμνά για την αποτελεσματική τοποθέτηση, αξιολόγηση και ανάπτυξη του ανθρώπινου δυναμικού του Τμήματος, σε συνεργασία με τον Προϊστάμενο της Υποδιεύθυνσης και τον Προϊστάμενο της Διεύθυνσης, με σκοπό την αποδοτικότερη αξιοποίηση του προσωπικού και τη βέλτιστη λειτουργία του Τμήματος.
· Συνεργάζεται και Επικοινωνεί: α) με τους Προϊσταμένους Τμημάτων Νομικής Υποστήριξης άλλων Αποκεντρωμένων και Περιφερειακών Υπηρεσιών, β) με εκπροσώπους του Νομικού Συμβουλίου του Κράτους, γ) με στελέχη της Κεντρικής Υπηρεσίας δ) με την Διεύθυνση Επίλυσης Διαφορών, ε) με δικαστικούς επιμελητές και δικαστήρια. 

Χρήση πόρων/εργαλεία
· Αξιοποιεί σε καθημερινή βάση την ηλεκτρονική βάση δεδομένων και τα υποσυστήματα του TAXIS/EISPRAXIS της ΑΑΔΕ με σκοπό την άντληση πληροφοριών και στοιχείων. 
· Πληροφοριακά συστήματα ΑΑΔΕ – Γ.Γ.Π.Σ. (Data center)
· Εφαρμογές Elenxis 
· Λογισμικό Επεξεργασίας Κειμένου, Λογιστικών Φύλλων, και περιήγησης ιστοσελίδων

Συνθήκες εργασίας
Συνθήκες εργασίας σε περιβάλλον πιεστικών χρονικών προθεσμιών και έντονου συναισθηματικού φόρτου.

Απαιτούμενα τυπικά προσόντα
Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και τον Οργανισμό της ΑΑΔΕ.

Επιθυμητή Εμπειρία
· Θητεία (1) έτους σε θέση ευθύνης Προϊσταμένου αντίστοιχου τμήματος ή
· Θητεία (2) ετών σε θέση ευθύνης Προϊσταμένου τμήματος αντίστοιχης οργανικής μονάδας ή
· Προϋπηρεσία (3) ετών στο αντίστοιχο τμήμα και ενδελεχή γνώση και κατανόηση των αντικειμένων και της σχετικής νομοθεσίας. 

Επιθυμητά προσόντα
· Πτυχίο Α.Ε.Ι. συναφές με τα αντικείμενα της Θέσης, κατά προτίμηση Νομικής, Οικονομικών, ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων Α.Ε.Ι. της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης
· Μεταπτυχιακός τίτλος σπουδών σε συναφές προς τη Διεύθυνση αντικείμενο
· Αποφοίτηση από την Εθνική Σχολή Δημόσιας Διοίκησης και Αυτοδιοίκησης
· Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.)
· Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου 

ΠΕΡΙΓΡΑΜΜΑ ΘΕΣΗΣ ΕΡΓΑΣΙΑΣ
[bookmark: _Toc174526992][bookmark: _Toc243548161]Τίτλος της θέσης εργασίας: Προϊστάμενος Τμήματος Δικαστικού του Κ.Ε.ΜΕ.Φ.
Οργανισμός: Ανεξάρτητη Αρχή Δημοσίων Εσόδων
Γενική Διεύθυνση: Φορολογικών Λειτουργιών (Γ.Δ.Φ.Λ.)
Διεύθυνση: Κέντρο Ελέγχου Μεγάλων Φορολογουμένων (Κ.Ε.ΜΕ.Φ.)
Υποδιεύθυνση: Δικαστικού, Νομικής Υποστήριξης και Εσόδων
Τμήμα: Τμήμα Δικαστικού του Κ.Ε.ΜΕ.Φ.
Άμεσα Προϊστάμενος: Προϊστάμενος Υποδιεύθυνσης Δικαστικού, Νομικής Υποστήριξης και Εσόδων

Σκοπός της θέσης εργασίας:
Ο Προϊστάμενος του Τμήματος Δικαστικού του Κ.Ε.ΜΕ.Φ. διασφαλίζει την ορθή και αποτελεσματική εφαρμογή των διαδικασιών για την είσπραξη των οφειλών των φορολογουμένων και την επίτευξη των στόχων είσπραξης που τίθενται από την ΑΑΔΕ. Φροντίζει για τη λήψη μέτρων αναγκαστικής είσπραξης των ληξιπρόθεσμων οφειλών για τη διασφάλιση των συμφερόντων του Δημοσίου.

Αρμοδιότητες
· Καθορίζει και επιβλέπει τη διαδικασία παρακολούθησης, υλοποίησης και αξιολόγησης των στόχων του Τμήματος και διασφαλίζει την έγκαιρη επίτευξή τους, μέσω της ενεργής εποπτείας των υφισταμένων, της παροχής κατευθύνσεων για την επίλυση θεμάτων και της υποβολής αναφορών στον Προϊστάμενο του Κ.Ε.ΜΕ.Φ. 
· Συμβάλλει στην αποτελεσματική διοίκηση και στη βελτίωση της επιχειρησιακής απόδοσης του Κ.Ε.ΜΕ.Φ., σύμφωνα με τις κατευθύνσεις του Προϊσταμένου της Διεύθυνσης.
· Διοικεί το τμήμα κατά τρόπο ώστε να εξασφαλίζει την εύρυθμη λειτουργία του μέσω της καθημερινής συνεργασίας με τους υπαλλήλους καθώς και μέσω της αξιοποίησης και της ανάπτυξης του ανθρώπινου δυναμικού του.
· Μεριμνά για την εφαρμογή, την εποπτεία και τον έλεγχο των σχετικών μέτρων και διαδικασιών για την πολιτική ασφάλειας της Υπηρεσίας, σε συνεργασία με τον Προϊστάμενο της Υπηρεσίας.


Καθήκοντα συγκεκριμένης Θέσης Εργασίας
· [bookmark: _Hlk179463819]Συντονίζει τις εργασίες του Τμήματος για την επίτευξη των στόχων είσπραξης των εσόδων από κάθε είδους φόρο, όπως αυτοί έχουν τεθεί από τη Δ.Ι.Ε.Σ.Ε.Ε. της Γ.Δ.Φ.Λ.. 
· Συντονίζει τις ενέργειες, επιδιώκοντας την πλήρη επίτευξη της είσπραξης των οφειλών, σύμφωνα με τους δείκτες μέτρησης που έχουν τεθεί από τη Δ.Ι.Ε.Σ.Ε.Ε. και η παρακολούθηση της πορείας των εσόδων. 
· Επιβλέπει την εφαρμογή σύγχρονων προσεγγίσεων και τεχνικών είσπραξης των οφειλών, όπως έχουν υιοθετηθεί από τη Δ.Ι.Ε.Σ.Ε.Ε.
· Μεριμνά για τη διασφάλιση των συμφερόντων του δημοσίου με την τήρηση όλων των διαδικασιών και με τη λήψη όλων των μέτρων, που προβλέπονται στον Κ.Φ.Δ. ή σε άλλες ειδικές διατάξεις, για την είσπραξη των φόρων και την διακοπή της παραγραφής. 
· Διασφαλίζει την τήρηση των διαδικασιών για την επιβολή των προστίμων και των τόκων, που προβλέπονται στις διατάξεις του Κ.Φ.Δ. και εν γένει στην κείμενη νομοθεσία. 
· [bookmark: _Hlk179964831]Εποπτεύει την υποβολή αίτησης άσκησης ποινικής δίωξης κατά τις διατάξεις του άρθρου 25 του ν. 1882/1990 (Α’ 43) καθώς και τη σύνταξη, υποβολή και παρακολούθηση μηνυτήριων αναφορών, για το έγκλημα της μη καταβολής χρεών προς το Δημόσιο, κατά τις διατάξεις του ν. 4557/2018 (Α’ 139).
· Εποπτεύει την παροχή συνδρομής στο αρμόδιο για τους συμψηφισμούς Τμήμα της ίδιας Υπηρεσίας, για τις οφειλές της οποίας έχει την αρμοδιότητα επιδίωξης της είσπραξης, ως προς την εξέταση των προϋποθέσεων του συμψηφισμού απαιτήσεων οφειλέτη του Δημοσίου έναντι χρεών αυτού προς το Δημόσιο σε ειδικές περιπτώσεις που σχετίζονται με θέματα της αρμοδιότητάς του, ύστερα από σχετικό αίτημα του Προϊσταμένου του ως άνω Τμήματος.
· Κατευθύνει, συντονίζει και εποπτεύει τη λήψη όλων των μέτρων για τη διασφάλιση των οφειλών προς το Δημόσιο μετά την απόκτηση εκτελεστού τίτλου και για την αναγκαστική εκτέλεση αυτών, σύμφωνα με τα οριζόμενα στις διατάξεις του Κ.Φ.Δ. και στις ειδικές διατάξεις.
· Εξετάζει τις εγκρίσεις προγράμματος ρύθμισης τμηματικής καταβολής των φορολογικών οφειλών και κατανομής κάθε καταβολής σε οποιονδήποτε οφειλόμενο φόρο, σύμφωνα με τα οριζόμενα στις διατάξεις του Κ.Φ.Δ. και σε ειδικές διατάξεις.
· Συντονίζει την υποστήριξη της διαδικασίας του εξωδικαστικού μηχανισμού ρύθμισης των οφειλών, κατ’ εφαρμογή των ν. 4469/2017 (Α’ 62) και ν.4738/2020 (Α’ 207), σύμφωνα με τα προβλεπόμενα στις κείμενες διατάξεις.
· Διασφαλίζει την αποτελεσματική υλοποίηση των ειδικών προγραμμάτων είσπραξης των δημοσίων εσόδων, όπως καθορίζονται από τη Δ.Ι.Ε.Σ.Ε.Ε..
· Εποπτεύει την παρακολούθηση της είσπραξης των οφειλών, του υπολοίπου και της ροής των ληξιπρόθεσμων και συντονίζει την ανάληψη δράσεων για την επίτευξη των στόχων, σύμφωνα με τα επιχειρησιακά προγράμματα.
· Παρακολουθεί τη διενέργεια στατιστικών αναλύσεων και διασταυρώσεων επί των εισπράξεων του Κ.Ε.ΜΕ.Φ., για την παρακολούθηση επίτευξης του στόχου αυτού.
· Μεριμνά και εποπτεύει τη διαδικασία εκκαθάρισης του χαρτοφυλακίου ληξιπρόθεσμων οφειλών και συντονίζει τις ενέργειες του Τμήματος για την επίτευξη των στόχων που έχουν τεθεί. 
· Εποπτεύει την κοινοποίηση αναγγελίας χρεών σε πρόγραμμα πλειστηριασμού τρίτου και μεριμνά για την έγκαιρη αποστολή όλων των σχετικών εγγράφων στο Ν.Σ.Κ., εφόσον πρόκειται να ασκηθεί ανακοπή κατά πίνακα κατάταξης.
· Κατά περίπτωση, ασκεί όλα τα ως άνω αναφερόμενα καθήκοντα για ειδικές κατηγορίες οφειλετών που διέπονται από ειδικές διατάξεις, λόγω υπαγωγής σε διαδικασία αφερεγγυότητας που εμπίπτει στην αρμοδιότητα του Κ.Ε.ΜΕ.Φ., όπως πτώχευση, δικαστικά επικυρωμένη συμφωνία πιστωτών – επιχείρησης, δικαστική διαδικασία ρύθμισης χρεών υπερχρεωμένων φυσικών προσώπων ή καθεστώς ειδικής εκκαθάρισης, καθώς και για οφειλές σχολαζουσών κληρονομιών ή κληρονομιών υπό δικαστική εκκαθάριση. Επιπλέον, παρακολουθεί τις αντικρούσεις ένδικων βοηθημάτων και μέσων για τις αμέσως ανωτέρω αναφερόμενες περιπτώσεις σε συνεργασία με το Τμήμα Νομικής Υποστήριξης.
1. Διαχειρίζεται, συντονίζει και μεριμνά για την αποτελεσματική τοποθέτηση, αξιολόγηση και ανάπτυξη του ανθρώπινου δυναμικού του Τμήματος, σε συνεργασία με τον Προϊστάμενο της Υποδιεύθυνσης και τον Προϊστάμενο της Διεύθυνσης, με σκοπό την αποδοτικότερη αξιοποίηση του προσωπικού και τη βέλτιστη λειτουργία του Τμήματος.
1. Συνεργάζεται και επικοινωνεί: α) με την Αρχή Καταπολέμησης της Νομιμοποίησης Εσόδων από Εγκληματικές Δραστηριότητες και της Χρηματοδότησης της Τρομοκρατίας και Ελέγχου των Δηλώσεων Περιουσιακής Κατάστασης για την υποβολή αναφορών, β) με το Ν.Σ.Κ. για το συντονισμό των απαιτούμενων δικαστικών ενεργειών, γ) με υποθηκοφυλακεία, συμβολαιογράφους κ.λπ. για άντληση πληροφοριών, δ) με τη Δ/νση Επιχειρησιακού Σχεδιασμού Εισπράξεων και Επιστροφών και τη Διεύθυνση Διεθνών Φορολογικών Σχέσεων για την άντληση πληροφοριών και βοήθεια στη διαδικασία είσπραξης. 

Χρήση πόρων/εργαλεία
· Taxis/Eispraxis
· Πληροφοριακά συστήματα ΑΑΔΕ-Γ.Γ.Π.Σ. (DATA CENTER)
· INTERNET
· Μητρώο Τραπεζικών Λογαριασμών
· MIS
· Elenxis

Συνθήκες εργασίας
Συνθήκες εργασίας σε περιβάλλον έντονου συναισθηματικού φόρτου και πιεστικών χρονικών προθεσμιών (εποπτεία υποθέσεων είσπραξης & βεβαίωσης – παραγραφών).

Απαιτούμενα τυπικά προσόντα
Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και τον Οργανισμό της ΑΑΔΕ

Επιθυμητή Εμπειρία
· Θητεία (1) έτους σε θέση ευθύνης πρ/νου αντίστοιχου τμήματος ή
· Θητεία (2) ετών σε θέση ευθύνης προϊσταμένου Τμήματος αντίστοιχης οργανικής μονάδας ή
· Προϋπηρεσία (3) ετών στο αντίστοιχο τμήμα και ενδελεχή γνώση και κατανόηση των αντικειμένων και της σχετικής νομοθεσίας 

Επιθυμητά προσόντα
· Πτυχίο Α.Ε.Ι. κατά προτίμηση Νομικής, Οικονομικών, ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων Α.Ε.Ι. της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης
· Μεταπτυχιακός τίτλος σπουδών σε συναφές προς τη Διεύθυνση αντικείμενο
· Αποφοίτηση από την Εθνική Σχολή Δημόσιας Διοίκησης και Αυτοδιοίκησης
· Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.)
· Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου

[bookmark: _Τίτλος_της_θέσης_33][bookmark: _Toc140255754][bookmark: _Toc172286580][bookmark: _Toc243548162]Τίτλος της θέσης εργασίας: Προϊστάμενος Τμήματος Εσόδων του Κ.Ε.ΜΕ.Φ.
Οργανισμός: Ανεξάρτητη Αρχή Δημοσίων Εσόδων
Γενική Διεύθυνση: Φορολογικών Λειτουργιών (Γ.Δ.Φ.Λ.)
Διεύθυνση: Κέντρο Ελέγχου Μεγάλων Φορολογουμένων (Κ.Ε.ΜΕ.Φ.)
Υποδιεύθυνση: Δικαστικού, Νομικής Υποστήριξης και Εσόδων
Τμήμα: Τμήμα Εσόδων του Κ.Ε.ΜΕ.Φ.
Άμεσα Προϊστάμενος: Προϊστάμενος Υποδιεύθυνσης Δικαστικού, Νομικής Υποστήριξης και Εσόδων

Σκοπός της θέσης εργασίας: 
Ο Προϊστάμενος Τμήματος Εσόδων του Κ.Ε.ΜΕ.Φ. διοικεί και συντονίζει τις εργασίες του Τμήματος στο οποίο προΐσταται, με σκοπό την διασφάλιση και την ορθή εφαρμογή της νομοθεσίας στην εκούσια είσπραξη δημόσιων και λοιπών εσόδων, καθώς και την αποτελεσματική διαχείριση των θεμάτων που εμπίπτουν στην αρμοδιότητα του Τμήματος αυτού.

Αρμοδιότητες
1. Καθορίζει και επιβλέπει τη διαδικασία παρακολούθησης, υλοποίησης και αξιολόγησης των στόχων του Τμήματος και διασφαλίζει την έγκαιρη επίτευξή τους, μέσω της ενεργής εποπτείας των υφισταμένων, την παροχή κατευθύνσεων για την επίλυση θεμάτων και την υποβολή αναφορών στον Προϊστάμενο της Υποδιεύθυνσης. 
· Συμβάλλει στην αποτελεσματική διοίκηση και στη βελτίωση της επιχειρησιακής απόδοσης του Κ.Ε.ΜΕ.Φ., σύμφωνα με τις κατευθύνσεις του Προϊσταμένου της Διεύθυνσης.
1. Διοικεί το Τμήμα κατά τρόπο ώστε να εξασφαλίζει την εύρυθμη λειτουργία του μέσω της καθημερινής συνεργασίας με τους υπαλλήλους καθώς και μέσω της αξιοποίησης και της ανάπτυξης του ανθρώπινου δυναμικού του.
1. Μεριμνά για την εφαρμογή, την εποπτεία και τον έλεγχο των σχετικών μέτρων και διαδικασιών για την πολιτική ασφάλειας της Υπηρεσίας, σε συνεργασία με τον Προϊστάμενο της Υπηρεσίας.


Καθήκοντα συγκεκριμένης Θέσης Εργασίας
1. Μεριμνά για την είσπραξη κάθε είδους εσόδων που προέρχονται από τους ελέγχους του Κ.Ε.ΜΕ.Φ., καθώς και των εσόδων που έχουν μεταφερθεί στο Κ.Ε.ΜΕ.Φ.. 
1. Παρακολουθεί την αποστολή ατομικών ειδοποιήσεων προς τους οφειλέτες για τις κατά τον ν. 4978/2022 (Α΄190) (Κ.Ε.Δ.Ε.) βεβαιώσεις.
1. Εποπτεύει την εκκαθάριση Ατομικών Φύλλων Έκπτωσης (Α.Φ.ΕΚ.).
1. [bookmark: _Hlk131431914]Επιβλέπει τη διαχείριση και εξόφληση των τίτλων επιστροφών και των Γραμματίων Συμψηφιστικής Διαχείρισης.
1. [bookmark: _Hlk134182463]Εποπτεύει την έκδοση Αποδεικτικών Φορολογικής Ενημερότητας (Α.Φ.Ε.) και βεβαιώσεων οφειλής, σύμφωνα με τα οριζόμενα στις κείμενες διατάξεις. 
1. [bookmark: _Hlk179888414]Προβαίνει στον έλεγχο και την παρακολούθηση της ημερησίας λογιστικής συμφωνίας εσόδων από οικείες εισπράξεις, καθώς και από εισπράξεις που διενεργούνται μέσω του τραπεζικού συστήματος, των ΕΛ.ΤΑ. και εν γένει των φορέων είσπραξης.
1. Επιτηρεί τη διαχείριση και η καταχώρηση των απαιτούμενων λογιστικών εγγραφών από την ημερήσια συναλλακτική κίνηση.
1. Ελέγχει τη συμφωνία του χρηματικού υπολοίπου σε σχέση με το πραγματικό ποσό που φυλάσσεται στην Υπηρεσία.
1. Είναι επιφορτισμένος με τον έλεγχο του ημερησίου και μηνιαίου αποσπάσματος κινήσεων λογαριασμού που τηρείται στην Τράπεζα της Ελλάδος. 
1. Εποπτεύει το λογιστικό κλείσιμο του εκάστοτε μήνα με την απαιτούμενη έκδοση των γραμματίων συμψηφιστικής διαχείρισης για την εισαγωγή των εσόδων στη Δημόσια Ληψοδοσία.
1. Επιβλέπει την απόδοση των εισπραχθέντων εσόδων στον κρατικό προϋπολογισμό και κατά περίπτωση σε Τρίτους. 
1. Εποπτεύει την αποστολή των ετησίων λογαριασμών χρηματικής διαχείρισης προς το Ελεγκτικό Συνέδριο, καθώς και των κατά περίπτωση συνυποβαλλομένων δικαιολογητικών αυτών.
1. Συντονίζει την ομαδοποίηση, παρακολούθηση, διαχείριση και τακτοποίηση των υπερεισπράξεων. 
1. Ελέγχει τις προϋποθέσεις του αυτεπάγγελτου ή βάσει δήλωσης συμψηφισμού απαιτήσεων οφειλέτη του Δημοσίου έναντι χρεών αυτού προς το Δημόσιο και επιβλέπει τη διενέργεια συμψηφισμών από κάθε νόμιμη αιτία και την τακτοποίηση συμψηφισμών από τίτλους επιστροφής (Α.Φ.ΕΚ.) και Γραμματίων Συμψηφιστικής Διαχείρισης.
1. Ελέγχει την πίστωση Γραμματίων Συμψηφισμού.
1. Εποπτεύει τη διενέργεια εισπράξεων, με την έκδοση των σχετικών αποδεικτικών είσπραξης, και πληρωμών και την κατάθεση των εισπράξεων αυτών.
1. Διασφαλίζει την έγκαιρη απόδοση του ετήσιου λογαριασμού διαχείρισης στο Ελεγκτικό Συνέδριο, σύμφωνα με τις κείμενες διατάξεις. 
1. Ελέγχει τις χρεοπιστώσεις του Ταμία από τον προϊστάμενο του Τμήματος Εσόδων.
1. Διασφαλίζει την τήρηση και ασφαλή φύλαξη:
· των Βιβλίων Παραλαβής και Βεβαίωσης Χρεών, Διαγραφών και Επιστροφών καθώς και των Λογιστικών Βιβλίων εισπρακτέων εσόδων, ως προς τη βεβαίωση, διαγραφή και επιστροφή.
· των κατά περίπτωση λογιστικών στοιχείων και των σχετικών δικαιολογητικών.
· των βιβλίων κατασχέσεων, εκχωρήσεων, επισχέσεων. 
· των βιβλίων παρακρατηθέντων ποσών από χορήγηση Α.Φ.Ε. και βεβαίωσης οφειλής, και μεριμνά για τον έλεγχο της απόδοσης των ποσών αυτών.
· των ημερολογίων εισπράξεων και πληρωμών. 
· των λογιστικών βιβλίων εισπρακτέων εσόδων ανά Αριθμό Λογαριασμού Εσόδων (Α.Λ.Ε.) και μεριμνά για την παρακολούθηση της συμφωνίας αυτών, ως προς τα βεβαιωθέντα, διαγραφέντα, επιστραφέντα και εισπραχθέντα έσοδα.
· των στοιχείων των μηνιαίων λογαριασμών χρηματικής διαχείρισης. 
1. Εποπτεύει τις διαδικασίες αρμοδιότητας του Τμήματος που προβλέπονται εφαρμόζοντας απαρέγκλιτα το σχετικό νομοθετικό και κανονιστικό πλαίσιο.
1. Διαχειρίζεται, συντονίζει και μεριμνά για την αποτελεσματική τοποθέτηση, αξιολόγηση και ανάπτυξη του ανθρώπινου δυναμικού του Τμήματος, σε συνεργασία με τον Προϊστάμενο της Υποδιεύθυνσης, με σκοπό την αποδοτικότερη αξιοποίηση του προσωπικού και τη βέλτιστη λειτουργία του Τμήματος.
1. Επικοινωνεί: α) με φορολογούμενους, σε περιπτώσεις που ανακύπτουν ζητήματα αυξημένης δυσκολίας, β) σε συχνή βάση με τους Προϊσταμένους και με Επιτελικά Στελέχη των Γενικών Διευθύνσεων και των Διευθύνσεων της ΑΑΔΕ για θέματα σχετικά με το έργο του Τμήματος, γ) τακτικά με τρίτους φορείς εντός και εκτός ΑΑΔΕ, με σκοπό τη συλλογή, τη διασταύρωση, την ανάλυση και την ανταλλαγή στοιχείων, πληροφοριών και απόψεων.

Χρήση πόρων/εργαλεία
· Αξιοποιεί σε καθημερινή βάση την ηλεκτρονική βάση δεδομένων και τα υποσυστήματα του TAXIS/Eispraxis της ΑΑΔΕ με σκοπό την άντληση πληροφοριών και στοιχείων.
· Πληροφοριακά συστήματα ΑΑΔΕ – Γ.Γ.Π.Σ. (Data center)
· Λογισμικό Επεξεργασίας Κειμένου, Λογιστικών Φύλλων, Παρουσιάσεων και περιήγησης ιστοσελίδων

Συνθήκες εργασίας
Συνθήκες εργασίας σε περιβάλλον έντονου συναισθηματικού φόρτου και χρονικών προθεσμιών

Απαιτούμενα τυπικά προσόντα
Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και στον Οργανισμό της ΑΑΔΕ

Επιθυμητή Εμπειρία
· Θητεία (1) έτους σε θέση ευθύνης πρ/νου αντίστοιχου τμήματος ή
· Θητεία (2) ετών σε θέση ευθύνης προϊσταμένου Τμήματος αντίστοιχης οργανικής μονάδας ή
· Προϋπηρεσία (3) ετών στο αντίστοιχο τμήμα και ενδελεχή γνώση και κατανόηση των αντικειμένων και της σχετικής νομοθεσίας.

Επιθυμητά προσόντα
· Πτυχίο ΑΕΙ συναφές με τα αντικείμενα της θέσης (κατά προτίμηση Νομικής, Οικονομικών, ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων ΑΕΙ της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης)
· Αποφοίτηση από την Εθνική Σχολή Δημόσιας Διοίκησης και Αυτοδιοίκησης
· Μεταπτυχιακός τίτλος σπουδών σε συναφές προς τη Διεύθυνση αντικείμενο
· Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.)
· Επιθυμητή η γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου 



Προφίλ Ικανοτήτων

ΠΕΡΙΓΡΑΜΜΑ ΘΕΣΗΣ ΕΡΓΑΣΙΑΣ
[bookmark: _Τίτλος_της_θέσης_36][bookmark: _Toc56672828][bookmark: _Toc172288811][bookmark: _Toc243548163]Τίτλος της θέσης εργασίας: Προϊστάμενος Αυτοτελούς Τμήματος Ενδοομιλικών Συναλλαγών του Κ.Ε.ΜΕ.Φ.
Οργανισμός: Ανεξάρτητη Αρχή Δημοσίων Εσόδων
Γενική Διεύθυνση: Φορολογικών Λειτουργιών (Γ.Δ.Φ.Λ.)
Διεύθυνση: Κέντρο Ελέγχου Μεγάλων Φορολογουμένων (Κ.Ε.ΜΕ.Φ.)
Τμήμα: Αυτοτελές Τμήμα Ενδοομιλικών Συναλλαγών του Κ.Ε.ΜΕ.Φ.
Άμεσα Προϊστάμενος: Προϊστάμενος Διεύθυνσης Κέντρου Ελέγχου Μεγάλων Φορολογουμένων (Κ.Ε.ΜΕ.Φ.)

Σκοπός της θέσης εργασίας: 
Ο Προϊστάμενος Αυτοτελούς Τμήματος Ενδοομιλικών Συναλλαγών του Κ.Ε.ΜΕ.Φ. διοικεί και συντονίζει τις εργασίες του Τμήματος στο οποίο προΐσταται, με σκοπό την διασφάλιση και την ορθή εφαρμογή της νομοθεσίας στις υποθέσεις ενδοομιλικών συναλλαγών, καθώς και την αποτελεσματική διαχείριση των θεμάτων που εμπίπτουν στην αρμοδιότητα του Τμήματος αυτού.

Αρμοδιότητες
· Καθορίζει και επιβλέπει τη διαδικασία παρακολούθησης, υλοποίησης και αξιολόγησης των στόχων του Τμήματος και διασφαλίζει την έγκαιρη επίτευξή τους, μέσω της ενεργούς εποπτείας των υφισταμένων, την παροχή κατευθύνσεων για την επίλυση θεμάτων και την υποβολή αναφορών στον Προϊστάμενο της Διεύθυνσης. 
· Συμβάλλει στην αποτελεσματική διοίκηση και στη βελτίωση της επιχειρησιακής απόδοσης του Κ.Ε.ΜΕ.Φ., σύμφωνα με τις κατευθύνσεις του Προϊσταμένου της Διεύθυνσης.
· Διοικεί το τμήμα κατά τρόπο ώστε να εξασφαλίζει την εύρυθμη λειτουργία του μέσω της καθημερινής συνεργασίας με τους υπαλλήλους καθώς και μέσω της  αξιοποίησης και της ανάπτυξης του ανθρώπινου δυναμικού του.
· Μεριμνά για την εφαρμογή, την εποπτεία και τον έλεγχο των σχετικών μέτρων και διαδικασιών για την πολιτική ασφάλειας της Υπηρεσίας, σε συνεργασία με τον Προϊστάμενο της Υπηρεσίας.


Καθήκοντα συγκεκριμένης Θέσης Εργασίας
· Εποπτεύει τη διενέργεια συγκριτικών αναλύσεων με τη χρήση της βάσεως δεδομένων TP Catalyst - Bureau Van Dijk ή άλλης συναφούς βάσεως δεδομένων, σε άμεση συνεργασία με τα Τμήματα Ελέγχου, στα πλαίσια του ελέγχου της τήρησης ή όχι της αρχής των ίσων αποστάσεων στην τιμολόγηση των διενεργηθεισών ενδοομιλικών συναλλαγών των φορολογουμένων. 
· Συντονίζει τη μελέτη και επεξεργασία των δεδομένων των προβλεπόμενων από τις διατάξεις του άρθρου 25 του Κ.Φ.Δ., φακέλων τεκμηρίωσης που προσκομίζονται από τους φορολογούμενους κατόπιν σχετικού αιτήματος της Φορολογικής Διοίκησης.  
· Επιβλέπει τη σύνταξη και υποβολή προς τα Τμήματα Ελέγχου πορισμάτων συγκριτικής ανάλυσης ενδοομιλικών συναλλαγών συμβουλευτικού χαρακτήρα και λοιπού συναφούς υποστηρικτικού υλικού, βάσει των προτύπων και προγραμμάτων ελέγχου που έχουν εκπονηθεί από τη Γ.Δ.Φ.Λ..
· Διαχειρίζεται, συντονίζει και μεριμνά για την αποτελεσματική τοποθέτηση, αξιολόγηση και ανάπτυξη του ανθρώπινου δυναμικού του Τμήματος, σε συνεργασία με τον Προϊστάμενο της Διεύθυνσης, με σκοπό την αποδοτικότερη αξιοποίηση του προσωπικού και τη βέλτιστη λειτουργία του Τμήματος.
· Επικοινωνεί: α) με στελέχη Διευθύνσεων της Κεντρικής Υπηρεσίας για θέματα αρμοδιότητας του τμήματος β) με στελέχη εταιρειών του ιδιωτικού φορέα και φορείς για τη λήψη αξιοποιήσιμων στοιχείων γ) με στελέχη αλλοδαπών φορολογικών χωρών στο πλαίσιο Διαδικασίας Αμοιβαίου Διακανονισμού ή ομάδων εργασίας διεθνών φορέων.

Χρήση πόρων/Εργαλεία
· Taxis, Elenxis, MIS
· Βάσεις δεδομένων του Τμήματος

Συνθήκες εργασίας
Συνθήκες εργασίας σε περιβάλλον συναισθηματικού φόρτου και πιεστικών χρονικών προθεσμιών, τηλεφωνική ή και άμεση συναλλαγή με περιφερειακές υπηρεσίες / εξωτερικούς φορείς κ.ά. σε περιπτώσεις αυξημένης δυσκολίας.

Απαιτούμενα τυπικά προσόντα
Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και τον Οργανισμό της ΑΑΔΕ

Επιθυμητή Εμπειρία
· Θητεία (1) έτους σε θέση ευθύνης πρ/νου αντίστοιχου τμήματος ή
· Θητεία (2) ετών σε θέση ευθύνης πρ/νου τμήματος αντίστοιχης οργανικής μονάδας ή
· Προϋπηρεσία (3) ετών στο αντίστοιχο τμήμα και ενδελεχή γνώση και κατανόηση των αντικειμένων και της σχετικής νομοθεσίας 
Επιθυμητά προσόντα
· Πτυχίο Α.Ε.Ι.-Τ.Ε.Ι. συναφές με τα αντικείμενα της Θέσης (κατά προτίμηση πχ Νομικής, Οικονομικών, ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων Α.Ε.Ι.-Τ.Ε.Ι. της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης).
· Μεταπτυχιακός τίτλος σπουδών σε συναφές προς τη Διεύθυνση αντικείμενο.
· Αποφοίτηση από την Εθνική Σχολή Δημόσιας Διοίκησης και Αυτοδιοίκησης
· Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.).
· Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου 
· Σφαιρική γνώση και κατανόηση του φορολογικού αντικειμένου.

Οργανισμός: Ανεξάρτητη Αρχή Δημοσίων Εσόδων
Γενική Διεύθυνση: Φορολογικών Λειτουργιών (Γ.Δ.Φ.Λ.)
Διεύθυνση: Κέντρο Ελέγχου Μεγάλων Φορολογουμένων (Κ.Ε.ΜΕ.Φ.)
Τμήμα: Αυτοτελές Τμήμα Ενδοομιλικών Συναλλαγών του Κ.Ε.ΜΕ.Φ.
Άμεσα Προϊστάμενος: Προϊστάμενος Διεύθυνσης Κέντρου Ελέγχου Μεγάλων Φορολογουμένων (Κ.Ε.ΜΕ.Φ.)

Σκοπός της θέσης εργασίας:
Ο ρόλος του Προϊσταμένου του Αυτοτελούς Τμήματος Διοικητικής και Μηχανογραφικής Υποστήριξης είναι να διασφαλίζει τη διοικητική και μηχανογραφική υποστήριξη του Κ.Ε.ΜΕ.Φ..

Αρμοδιότητες
· Καθορίζει και επιβλέπει τη διαδικασία παρακολούθησης, υλοποίησης και αξιολόγησης των στόχων του Τμήματος και διασφαλίζει την έγκαιρη επίτευξή τους, μέσω της ενεργούς εποπτείας των υφισταμένων, την παροχή κατευθύνσεων για την επίλυση θεμάτων και την υποβολή αναφορών στον Προϊστάμενο της Διεύθυνσης. 
· Συμβάλλει στην αποτελεσματική διοίκηση και στη βελτίωση της επιχειρησιακής απόδοσης του Κ.Ε.ΜΕ.Φ., σύμφωνα με τις κατευθύνσεις του Προϊσταμένου της Διεύθυνσης.
· Διοικεί το τμήμα κατά τρόπο ώστε να εξασφαλίζει την εύρυθμη λειτουργία του μέσω της καθημερινής συνεργασίας με τους υπαλλήλους καθώς και μέσω της  αξιοποίησης και της ανάπτυξης του ανθρώπινου δυναμικού του.
· Μεριμνά για την εφαρμογή, την εποπτεία και τον έλεγχο των σχετικών μέτρων και διαδικασιών για την πολιτική ασφάλειας της Υπηρεσίας, σε συνεργασία με τον Προϊστάμενο της Υπηρεσίας.


Καθήκοντα συγκεκριμένης Θέσης Εργασίας
· Εποπτεύει την παραλαβή όλων των τροποποιητικών - συμπληρωματικών δηλώσεων για την περίοδο που λειτουργούσε η Δ.Ο.Υ. Μεγάλων Επιχειρήσεων και η Δ.Ο.Υ. ΦΑΒΕ Αθηνών, 
· Συντονίζει τη μηχανογραφική υποστήριξη του Κ.Ε.ΜΕ.Φ..
· Συντονίζει τη διοικητική και γραμματειακή υποστήριξη του Κ.Ε.ΜΕ.Φ..
· Μεριμνά για την υγιεινή και ασφάλεια των χώρων στέγασης του Κ.Ε.ΜΕ.Φ., για την εξασφάλιση των υλικών και του εξοπλισμού, που απαιτούνται για την εύρυθμη λειτουργία του, την συντήρηση και επισκευή αυτού, καθώς και η τήρηση των παγίων της υπηρεσίας.
· Είναι επιφορτισμένος με την ανίχνευση των εκπαιδευτικών αναγκών των υπαλλήλων του Κ.Ε.ΜΕ.Φ. και την υποβολή προτάσεων για διοργάνωση εξειδικευμένων πρακτικών εκπαιδευτικών δράσεων μαζί με τις αρμόδιες Υπηρεσίες της Γ.Δ.Φ.Λ.. και με άλλες Υπηρεσίες, όπου αυτό απαιτείται.
· Διαχειρίζεται, συντονίζει και μεριμνά για την αποτελεσματική τοποθέτηση, αξιολόγηση και ανάπτυξη του ανθρώπινου δυναμικού του Τμήματος, σε συνεργασία με τον Προϊστάμενο της Διεύθυνσης, με σκοπό την αποδοτικότερη αξιοποίηση του προσωπικού και τη βέλτιστη λειτουργία του Τμήματος.
· Επικοινωνεί με: α) τις αρμόδιες Δ/νσεις της Γ.Δ.Φ.Λ., β) τις λοιπές Υπηρεσίες της ΑΑΔΕ και του Δημοσίου, γ) ιδιωτικούς φορείς, όπου απαιτείται και δ) άλλα τμήματα του Κ.Ε.ΜΕ.Φ. με στόχο τη διασφάλιση της βέλτιστης εφαρμογής της νομοθεσίας.

Χρήση πόρων/εργαλεία
· Πληροφοριακά Συστήματα της ΑΑΔΕ
· Χρήση υπηρεσιών διαδικτύου / ηλεκτρονικού ταχυδρομείου, Διαύγεια, Νομοτέλεια

Συνθήκες εργασίας
Συνθήκες εργασίας σε περιβάλλον πιεστικών χρονικών προθεσμιών και έντονου συναισθηματικού φόρτου.

Απαιτούμενα τυπικά προσόντα
Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και τον Οργανισμό της ΑΑΔΕ.

Επιθυμητή Εμπειρία
· Θητεία (1) έτους σε θέση ευθύνης Προϊσταμένου αντίστοιχου τμήματος ή
· Θητεία (2) ετών σε θέση ευθύνης Προϊσταμένου τμήματος αντίστοιχης οργανικής μονάδας ή
· Προϋπηρεσία (3) ετών στο αντίστοιχο τμήμα και ενδελεχή γνώση και κατανόηση των αντικειμένων και της σχετικής νομοθεσίας. 

Επιθυμητά προσόντα
· Πτυχίο Α.Ε.Ι. συναφές με τα αντικείμενα της Θέσης, κατά προτίμηση Νομικής, Οικονομικών, ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων Α.Ε.Ι. της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης
· Μεταπτυχιακός τίτλος σπουδών σε συναφές προς τη Διεύθυνση αντικείμενο
· Αποφοίτηση από την Εθνική Σχολή Δημόσιας Διοίκησης και Αυτοδιοίκησης
· Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.)
· Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου 

